

**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS TARYBOS KONTROLĖS KOMITETO 2023 METŲ VEIKLOS ATASKAITOS PATVIRTINIMO**

2024 m. vasario 15 d. Nr. T2-

Panevėžys

Vadovaudamasi Lietuvos Respublikos vietos savivaldos įstatymo 20 straipsnio 4 dalies   
8 punktu ir Panevėžio rajono savivaldybės tarybos veiklos reglamento, patvirtinto Panevėžio rajono savivaldybės tarybos 2023 m. kovo 30 d. sprendimu Nr. T-65 „Dėl Panevėžio rajono savivaldybės tarybos veiklos reglamento patvirtinimo“, 13 punktu, Panevėžio rajono savivaldybės taryba n u s p r e n d ž i a:

Patvirtinti Panevėžio rajono savivaldybės tarybos Kontrolės komiteto 2023 metų veiklos ataskaitą (pridedama).

Daiva Juodelienė

2024-01-31

PATVIRTINTA

Panevėžio rajono savivaldybės tarybos

2024 m. vasario 15 d. sprendimu Nr. T-

**PANEVĖŽIO RAJONO SAVIVALDYBĖS TARYBOS**

**KONTROLĖS KOMITETO 2023 METŲ VEIKLOS ATASKAITA**

Panevėžio rajono savivaldybės tarybos Kontrolės komitetas (toliau – Kontrolės komitetas), sudarytas Panevėžio rajono savivaldybės tarybos 2019 m. gegužės 3 d. sprendimu Nr. T-92 „Dėl Panevėžio rajono savivaldybės tarybos komitetų sudarymo“. Komiteto narių skaičius – 8. Komiteto sudėtis: Daiva Juodelienė – pirmininkė, Angelė Narbutienė – pavaduotoja, nariai: Algimantas Birbilas, Osvaldas Dirsė, Genė Jakaitienė, Jonas Kaušakys, Vitalija Kuliešienė, Rimantas Pranys.

Pasikeitus tarybos sudėčiai, 2023 m. gegužės 3 d. sprendimu T-101 „Dėl Panevėžio rajono savivaldybės tarybos komitetų sudarymo“ sudarytas naujos sudėties kontrolės komitetas. Komiteto narių skaičius – 7. Komiteto sudėtis: Daiva Juodelienė – pirmininkė, Angelė Narbutienė – pavaduotoja, nariai: Alfonsas Bakšys, Osvaldas Dirsė, Albinas Kisielis, Vaclovas Krikščiūnas, Valentinas Osipovas;

Vadovaudamasis Panevėžio rajono savivaldybės veiklos reglamento II skyriaus 13 punktu komitetas kiekvienais metais už praėjusių metų savo veiklą iki einamųjų metų kovo 1 d. atsiskaito Savivaldybės tarybai. Komiteto veiklos ataskaitą pristato komiteto pirmininkas.

Vadovaudamasi Lietuvos Respublikos vietos savivaldos įstatymo 20 straipsnio 3 dalimi, Panevėžio rajono savivaldybės taryba 2023 m. patvirtino Panevėžio rajono savivaldybės tarybos Kontrolės komiteto 2023 metų veiklos programą, kurioje Panevėžio rajono savivaldybės tarybos Kontrolės komitetas, vadovaudamasis Lietuvos Respublikos vietos savivaldos įstatyme ir Panevėžio rajono savivaldybės tarybos veiklos reglamente nustatytomis funkcijomis ir kompetencija, 2023 metų veiklos programoje numatė:

1. Teikti Savivaldybės tarybai išvadas dėl Savivaldybės kontrolės ir auditotarnybos veiklos rezultatų.

2. Siūlyti Savivaldybės tarybai atleisti Savivaldybės kontrolierių, kai yra įstatymuose nurodytas atleidimo iš valstybės tarnybos pagrindas.

3. Svarstyti Savivaldybės kontrolės ir auditotarnybos kitų metų veiklos plano projektą ir teikti pasiūlymus dėl šio plano projekto papildymo ar pakeitimo reglamento nustatyta tvarka.

4. Įvertinti Savivaldybės kontrolės ir audito tarnybos ateinančių metų veiklos planui vykdyti reikalingus asignavimus ir išvadą dėl jų teikti Savivaldybės tarybai.

5. Svarstyti Savivaldybės kontrolės ir auditotarnybos veiklos plano įvykdymo ataskaitą, jos pagrindu rengti ir teikti Savivaldybės tarybai išvadas dėl savivaldybės turto ir lėšų naudojimo teisėtumo, tikslingumo ir efektyvumo bei Savivaldybės kontrolės ir audito tarnybos veiklos:

5.1. savivaldybės 2022 metų konsoliduotųjų ataskaitų rinkinio audito išvadą (2023 metų III ketvirtis);

5.2. parengtas išvadas dėl Savivaldybės naudojimosi bankų kreditais, paskolų ėmimo ir garantijų suteikimo bei laidavimo kreditoriams už savivaldybės kontroliuojamų įmonių imamas paskolas (pagal poreikį);

5.3. išvadas dėl viešojo ir privataus sektoriaus partnerystės projektų įgyvendinimo tikslingumo ir pritarimo galutinėms viešojo ir privataus sektoriaus partnerystės sąlygoms, jeigu jos skiriasi nuo sprendime dėl viešojo ir privataus sektoriaus partnerystės projektų įgyvendinimo tikslingumo nurodytų partnerystės projekto sąlygų (pagal poreikį);

5.4. išvadas dėl skolininkų ir skolininkų, už kurių įsipareigojimų įvykdymą garantuoja valstybė, ūkinės ir finansinės būklės, taip pat dėl iš valstybės vardu pasiskolintų lėšų, teikiamų paskolų ir valstybės garantijų teikimo, paskolų naudojimo pagal tikslinę paskirtį ir paskolų grąžinimo (pagal poreikį);

5.5. išvadas dėl galimybės Savivaldybei prisiimti finansinius įsipareigojimus dėl prioritetinės savivaldybės infrastruktūros plėtros (pagal poreikį).

6. Siūlyti Savivaldybės tarybai atlikti nepriklausomą savivaldybės turto ir lėšų naudojimo bei savivaldybės veiklos auditą, teikti savo išvadas dėl audito rezultatų.

7. Periodiškai (kartą per ketvirtį) svarstyti, kaip vykdomas Savivaldybės kontrolės ir auditotarnybos veiklos planas, Savivaldybės kontrolės ir audito tarnybos ar savo iniciatyva išklausyti institucijų, įstaigų ir įmonių vadovus dėl Savivaldybės kontrolės ir auditotarnybos atlikto finansinio ir veiklos audito metu nustatytų trūkumų ar teisės aktų pažeidimų pašalinimo, prireikus kreiptis į Savivaldybės administracijos direktorių arba Savivaldybės tarybą dėl Savivaldybės kontrolės ir auditotarnybos reikalavimų įvykdymo.

8. Dirbti pagal Savivaldybės tarybos patvirtintą veiklos programą ir kiekvienų metų pradžioje už savo veiklą atsiskaityti Savivaldybės tarybai reglamento nustatyta tvarka.

9. Nagrinėti iš asmenų gaunamus pranešimus ir pareiškimus apie Savivaldybės administracijos, įmonių, įstaigų ir jų vadovų veiklą ir teikti dėl jų siūlymus Savivaldybės administracijai ir Savivaldybės tarybai arba persiųsti juos nagrinėti kompetentingoms institucijoms ar įstaigoms.

10. Kontrolės komiteto iniciatyva, Savivaldybės tarybos ar Savivaldybės mero pavedimu rengti Savivaldybės tarybos sprendimų projektus, analizuoti naujų sprendimų ar jų pataisų reikalingumą.

**Kontrolės komiteto narių dalyvavimas komiteto posėdžiuose**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Komiteto narys** | **Įvyko 3 posėdžiai** | | | | |
| **01**  **-**  **19** | **02**  **-**  **15** | **03**  **-**  **22** | **Praleista posėdžių** |  |
| 1. | Daiva Juodelienė | + | + | + | 0 |  |
| 2. | Angelė Narbutienė | + | + | + | 0 |  |
| 3. | Saulius Kronis | + | - | + | 1 |  |
| 4. | Osvaldas Dirsė | + | + | + | 0 |  |
| 5. | Genė Jakaitienė | + | + | + | 0 |  |
| 6. | Jonas Kaušakys | + | + | + | 0 |  |
| 7. | Vitalija Kuliešienė | + | + | + | 0 |  |
| 8. | Rimantas Pranys | + | + | + | 0 |  |

|  |  |
| --- | --- |
| **Eil. Nr.** | **Komiteto narys**  **Įvyko 3 posėdžiai** |
| **06**  **-**  **07** | **08**  **-**  **22** | **10**  **-**  **18** | **Praleista posėdžių** |  |
| 1. | Daiva Juodelienė | + | + | + | 0 |  |
| 2. | Angelė Narbutienė | + | + | + | 0 |  |
| 3. | Alfonsas Bakšys | + | - | + | 1 |  |
| 4. | Osvaldas Dirsė | + | + | + | 0 |  |
| 5. | Albinas Kisielis | + | + | + | 0 |  |
| 6. | Vaclovas Krikščiūnas | + | + | + | 0 |  |
| 7. | Valentinas Osipovas | + | + | + | 0 |  |

1. **2023 metais įvyko 6 Kontrolės komiteto posėdžiai, kuriuose buvo svarstyta 10 klausimų:**
2. 1. Audito ataskaitos „Maitinimo organizavimas Panevėžio rajono savivaldybės švietimo įstaigose, įsigyjant maitinimo paslaugas“ svarstymas.
3. 2. Panevėžio rajono savivaldybės tarybos Kontrolės komiteto 2022 metų veiklos ataskaitos patvirtinimas.
4. 3. Panevėžio rajono savivaldybės tarybos Kontrolės komiteto 2023 metų veiklos programos patvirtinimas.
5. 4. Panevėžio rajono savivaldybės kontrolės ir audito tarnybos 2022 metinių ataskaitų rinkinio patvirtinimas.

5. Informacija apie Savivaldybės kontrolės ir audito tarnybos teiktų rekomendacijų įgyvendinimą.

1. 6. Panevėžio rajono savivaldybės tarybos Kontrolės komiteto 2023 metų veiklos programa.
2. 7. Išvada dėl Panevėžio rajono savivaldybės galimybės imti ilgalaikę paskolą.
3. 8. Finansinio audito ataskaita „Panevėžio rajono savivaldybės 2022 metų konsoliduotųjų ataskaitų rinkinio, savivaldybės biudžeto ir turto naudojimo vertinimas“ ir audito išvada.
4. 9. Informacija apie kontrolės ir audito tarnybos teiktų rekomendacijų įgyvendinimą įstaigose.
5. 10. Panevėžio rajono savivaldybės kontrolės ir audito tarnybos 2024 metų veiklos plano projektas.

Kontrolės komiteto pasėdžiuose dalyvavo ne tik komiteto nariai, bet ir Savivaldybės administracijos vadovai, audituojamų įstaigų ir tarnybų vadovai, atsakingi darbuotojai ir analizuojamos veiklos srities specialistai. Bendrų diskusijų metu posėdžiuose būdavo priimami sprendimai, turintys padėti užkirsti kelią galimiems pažeidimams. Buvo pateiktos rekomendacijos, kaip pašalinti trūkumus. Komitetų posėdžių metu nuolat buvo akcentuojama, kad daugiau dėmesio turi būti skiriama vidaus kontrolei. Tai rodo, kad vis dar išlieka aktualu spręsti klausimus, susijusius su savivaldybės lėšų skaidriu, tikslingu ir teisingu panaudojimu bei taisytinų ir potencialių pažeidimų rizika.

Savivaldybės kontrolės komiteto ir savo darbą vertinu gerai. Komiteto nariams siūlau 2024 metais atkreipti daug didesnį dėmesį į viešuosius pirkimus, nuolat keistis informacija, glaudžiau bendradarbiauti ir informuoti vieniems kitus apie probleminius klausimus ar kylančius įtarimus. Taip pat labiau reaguoti į gyventojų nuomonę, pasiūlymus, įspėjimus ar įtarimus dėl galimų pažeidimų.

Dėkoju savivaldybės kontrolierei Vidutei Kanapeckienei ir jos vadovaujamos tarnybos darbuotojams už bendrą darbą, Kanceliarijos skyriaus darbuotojams už operatyvų techninių klausimų sprendimą ir pagalbą. Tikiuosi objektyvaus Kontrolės komiteto veiklos vertinimo, pastabų ir pasiūlymų, kaip gerinti darbą, bendromis jėgomis siekiant, kad savivaldybės lėšos ir turtas būtų valdomi skaidriau, taupiau, efektyviau ir racionaliau.

\_\_\_\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS TARYBOS**

**KONTROLĖS KOMITETAS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS TARYBOS KONTROLĖS KOMITETO 2023 METŲ VEIKLOS ATASKAITOS PATVIRTINIMO“ PROJEKTO AIŠKINAMASIS RAŠTAS**

2024 m. sausio 31 d.

Panevėžys

1. **Sprendimo projekto tikslai ir uždaviniai**

Panevėžio rajono savivaldybės tarybos veiklos reglamento, patvirtinto Panevėžio rajono savivaldybės tarybos 2023 m. kovo 30 d. sprendimu Nr. T-65 „Dėl Panevėžio rajono savivaldybės tarybos veiklos reglamento patvirtinimo“, 13 punkte numatyta, kad Kontrolės komiteto pirmininkas pateikia Tarybai ataskaitą apie Kontrolės komiteto veiklą ne vėliau kaip iki kiekvienų metų kovo 1 d.

1. **Siūlomos teisinio reguliavimo nuostatos ir laukiami rezultatai**

Sprendimo projektu siūloma Savivaldybės tarybai patvirtinti Panevėžio rajono savivaldybės tarybos Kontrolės komiteto 2023 metų veiklos ataskaitą.

Bus įgyvendintas Panevėžio rajono savivaldybės tarybos veiklos reglamento 13 punkto reikalavimas.

1. **Lėšų poreikis ir šaltiniai**

Nėra

**4. Kiti reikalingi pagrindimai, skaičiavimai ar paaiškinimai**

Sprendimo projekto antikorupcinis vertinimas nereikalingas.

Komiteto pirmininkė Daiva Juodelienė